# Stillingsprofil for Leder af Demensområdet, hjemmeplejen i Center for Sundhed & Omsorg

Nærværende stillings- og funktionsbeskrivelse hviler på Guldborgsund Kommunes vision om at skabe det rige hverdagsliv.

Med udgangspunkt i kommunens vision har lederen ansvar for at lede medarbejderne i retning af at styrke borgernes muligheder for at mestre egen tilværelse og i samarbejde med borgerne sikre, at alle kan indgå i relevante fællesskaber. Ledelsesopgaven hviler på fire centrale tilgange, der skal afspejle lederskabet.

* Tidlig og rettidig indsats.
* Helhedsorienteret tilgang.
* Samskabelse og dialog.
* Udnyttelse af potentialer.

**Organisatorisk placering**

Lederen af Demensområdet refererer til funktionslederen og har lederansvar for medarbejdere ansat med reference til lederen af Demensområdet.

**Ansvars- og funktionsområde**

Lederen har et overordnet ansvar for at bidrage til samt at tydeliggøre og implementere de politiske, strategiske og organisatoriske mål og beslutninger i forhold til den daglige drift og opgaveløsning samt i forhold til ledelse af medarbejderne. Lederen af Demensområdet har et særligt ansvar for sikre den faglige kvalitet både på området og ligeledes i tilknytning til tværgående samarbejdsflader i f.eks. social- og handicapområdet.

Herunder at:

* foretage prioriteringer der sikrer, at mål og strategier opfyldes.
* foretage prioriteringer der sikrer en stærk faglig profil på Demensområdet.
* motivere og koordinere til både selvstændig opgavevaretagelse og tværgående samarbejde blandt medarbejderne.
* have en tæt dialog med borgere, brugere og samarbejdspartnere.
* disponere inden for den givne budgetramme og sikre optimal ressourceudnyttelse.

I Center for Sundhed & Omsorg er der udover ovenstående særlig fokus på at udvikle:

* ens service.
* stærk faglighed.
* specialisering.
* kvalitetsudvikling i sikker drift.
* en attraktiv arbejdsplads og høj trivsel.

Det er ligeledes lederens ansvar at sikre udviklingen og implementeringen af de nævnte punkter i den givne kontekst, som lederen har ansvar for.

**Lederens specifikke funktioner**

*Ens service*

For at kunne imødekomme kerneopgaven er det nødvendigt, at lederen sikrer, at medarbejderne har en fagligt begrundet og differentieret tilgang til borgerne med udgangspunkt i borgernes ønsker og behov.

Lederen skal:

* arbejde med kerneopgaven sammen med medarbejderne, så der opnås en fælles og stærk forståelse af formålet med arbejdet.
* arbejde med, at samskabelse har sit eget fokus således, at medarbejderne kan møde borgerne med spørgsmål og refleksion frem for svar og forudbestemte løsninger.

Dette forudsætter stærk faglighed.

*Stærk faglighed*

Lederen skal:

* skabe rammer for læring og refleksion samt sikre systematisk kompetenceudvikling hos medarbejderne samt give sparring på opgaveløsningen.
* skabe læringsrum for elever, studerende og andre med særlig interesse for faget.
* fjerne barrierer for arbejdet med kerneopgaven og sikre bedst mulige vilkår for, at medarbejderne kan arbejde med deres faglighed.

Stærk faglighed sikrer muligheden for specialisering og danner grundlag for at indgå i tværfagligt samarbejde.

*Specialisering af kerneopgaven*

Specialisering af kerneopgaven forudsætter at den enkelte medarbejder er i stand til at møde borgernes unikke behov og ønsker.

Lederen skal:

* skabe de nødvendige rammer og forudsætninger for at medarbejderne er i stand til at møde borgere med særlige behov og ønsker.
* fremme helhedsorienterede og koordinerede indsatser med øvrige faggrupper.

*Kvalitetsudvikling i sikker drift*

Lederen skal:

* arbejde systematisk med forbedringer, der understøtter kerneopgaven, herunder forbedringer af arbejdsgange og patientsikkerhed.
* anvende anerkendte forbedringsværktøjer.
* i samarbejde med Kvalitetsenheden samt det lokale kvalitetsråd sikre, at kvalitetsudviklingsprocesserne indgår i organisationens kædetræk.
* involvere medarbejdere og andre relevante samarbejdspartnere i forbedringsarbejdet.

*Attraktiv arbejdsplads og høj trivsel*

Lederen skal:

* ansætte og afskedige medarbejdere i overensstemmelse med de politiske, strategiske og organisatoriske mål og beslutninger i forhold til den daglige drift og opgaveløsning.
* udvikle og sikre gode rekrutterings- og fastholdelsesforløb.
* inddrage medarbejderne i centrale beslutninger om opgaveløsningen.
* sikre et godt og udviklende arbejdsmiljø, herunder anvende kædetrækket i organisationens MED-struktur.
* arbejde med nedbringelse af sygefravær ved at øge medarbejdernes og organisationens trivsel og robusthed.
* fremme en god dialog mellem medarbejdere, borgere, pårørende og virksomheder.
* balancere mellem hensynet til den enkelte medarbejder og hensynet til helheden i egen enhed og hele kommunen.

*Kommunikation*

Lederen skal:

* sikre at der er den nødvendige, relevante og aktuelle kommunikation op gennem ledelseskæden.
* sikre at henvendelser fra borgere håndteres professionelt og efter gældende aftaler.
* lede det fællesskab som ikke kun består af de medarbejdere man har i sin enhed, men også de borgere, pårørende, virksomheder, frivillige og andre aktører, man er i kontakt med og har relationer til, når opgaven tilrettelægges og løses.
* samarbejde med forskellige tilsynsformer, der måtte være på området.

*Budget og økonomi*

Lederen skal:

* foretage de nødvendige prioriteringer som kerneopgaven forudsætter inden for den givne budgetmæssige og økonomiske ramme.
* opfylde og overholde den budgetmæssige og økonomiske ramme.
* anvende de styringssystemer/-redskaber, der anvendes både inden for planlægning samt inden for budget- og økonomistyring.

**Kvalifikationer og kompetencer**

* Relevant sundhedsfaglig uddannelse på bachelor niveau.
* Relevant kandidat-/masteruddannelse.
* Relevant ledelsesmæssig erfaring og gerne ledelsesmæssig efteruddannelse på diplomniveau.
* Kendskab til økonomi- og ressourcestyring.
* Kan anvende IT-systemer og styringsredskaber.
* Kan arbejde systematisk, analyserende samt løsnings- og resultatorienteret både i forhold til projektledelse, kvalitetsudvikling og forbedringer som helhed. Herunder sikre sammenhæng og samskabelse i forhold til hele organisationen ved f.eks. kædetræk.
* Motivere og koordinere samt sætter mål og retning.
* Evner dialog og at skabe gode samarbejdsrelationer både i forhold til medarbejdere, ledelsesteam, overordnet ledelse, TRIO, Kvalitetsenheden, øvrige stabsfunktioner i centret og kommunen som helhed f.eks. HR.
* Evner at se helheder og kan finde vej i opgavernes kompleksitet og lade principper være styrende.
* Have erfaring med at arbejde i en politisk ledet organisation.